Mofumahali ‘Mabataung Secker eo e leng Mohokahanyi oa litaba tsa khotso oa DPE o boletse hore sepheo ke hore DPE e chakele libaka tseo ho tsona makala a mabeli, eleng Lekala la matla le bolepi le Lekala la metsi a sebelitseng teng, ho latela meralo ea ona ea selemo sa lichete sa 2017/2018. Mofumahali Secker o hlakisitse hore mokhatlo oa habo o khethile makala a mararo; Lekala la puso ea libaka le borena; Lekala la matla le bolepi; le Lekala la metsi hobane litsebeletso tsa makala ana ke tsona tse hlahella ka holimo ho litlhoko tse beoang ke sechaba ka pele ho matona ka mosebetsi o etsoang ke DPE selemo se seng le se seng oa Paramente ea metseng. Mofumahali Secker o hlalositse hore o tsebile ho fumana feela meralo ea lichelete ea Lekala la metsi le Lekala la matla le bolepi ha a sa fumana moralo oa Lekala la puso ea libaka le borena.